stanford-oval/wikipedia huggingface dataset:
סלבדור דאלי
מילון הסמלים הצורניים והגרפיים

יצירותיו של דאלי, הן הגרפיות והן הפיסוליות, כוללות מספר מרכיבים קבוצים, המסמלים רעיונות קבועים, אשר ניתן לסדרן במילון סמלים:
ביצה - סמל נוצרי מסורתי לתחייה וללידה מחדש כמו גם עצם אסתטי המסמל שלמות (בצורתו) וטוהר (בצבעו). לכך מוסיף דאלי את הניגוד שהקסים אותו תמיד, בין רך, נוזלי וחסר צורה (תוך הביצה) לקשה, מוצק ("שריוני") וגובל (קליפת הביצה).
קב - תמיכה לצורה רכה שאיננה מסוגלת לעמוד ביציבות באופן עצמאי. דאלי מצא קב ישן בעליית הגג של בית אביו ומאז לא נפרד מהחפץ. הקב מסמל את הממשות הריאלית, התומכת באופן יציב את המבנה הרוחני, הדמיוני או הפנטסטי. זוהי "השארת רגל אחת יציבה על הקרקע" התומכת ברעיון סוריאליסטי.
שעון רך - עיצוב השעון מושפע מגבינת קממבר הנמסה בשמש. הזמן אצל דאלי איננו ליניארי, אלא סובייקטיבי וגמיש כחומר פלסטי בחלל. הזמן נחווה באופן שונה בהתאם לצופה (רעיון המושפע מתורת היחסות של איינשטיין) ולחוויה. זהו גם סמל לשליטת הרוח האנושית בזמן, הנע כביכול באדישות מהעבר להווה, אך ביכולת הרוח האנושית לעצב אותו כחומר ביד היוצר.
מלאך - סמל הרוחניות והתקווה לאיחוד המיסטי. המלאך מייצג אפשרות לתנועה חופשית בין השמיים והארץ ולפיכך נושא את התקשורת בין האדם לאלוהים.
נמלים - סמל לרקבון, דעיכה, דקדנס (שקיעה, ניוון) ומוות. דאלי היה מוקסם מנמלים בילדותו ונהג לעקוב אחר אורחותיהן.
פיל - הפיל של דאלי ניצב על רגליים דקות של חרק או ג'ירפה ונושא על גבו אובייקט נוצץ (כגון אובליסק עשוי ענבר כתום או פסלון מוזהב). סמל מורכב זה מציין את ההווה (הפיל הכבד), הנישא על ידי הרגליים השבריריות (זיכרון העבר, המקליש והולך), אך נושא על גבו את תקוות העתיד הזוהר.
קרנף - צורת הקרנף הקסימה את דאלי הן כסמל של עוצמה שקטה והן כאובייקט אסתטי, בהתייחסות לרישום הקרנף של דירר. בפרט התרשם דאלי מגופו של הקרנף העשוי לוחות שריון נוקשים, המסתירים את כוחם המתפרץ והאלים של השרירים.
מגרה - המגרה היא סמל לזיכרון ולתת מודע, כהתייחסות ישירה למונח "מגרה" בכתבי פרויד.
פול שעועית (לרוב שני פולים) - שעועית היא מאכל מסורתי בקטלוניה. דאלי עושה שימוש בשני פולי שעועית משולבים זה בזה לציון אהבה ויחסי מין והביטוי של ההיבט המיני בכל עצם, גם הבנאלי ביותר.
ונוס ממילו - פסל ונוס ממילו מסמל יופי קלאסי והוא גם חלק מן המיתולוגיה האישית של דאלי. זהו הפסל הראשון אותו צר דאלי מחומר, בעודו ילד, כהעתק של העתק של הפסל שניצב בחדר הסעודות של משפחתו. דאלי יצר על בסיס הפסל וריאציות רבות, בהן ונוס-ג'ירפה וונוס עם מגרות.
הקשר לישראל

בשנים 1967–1968 צייר סדרה המונה 25 ציורים, שהוזמנו על ידי מדינת ישראל, תחת הכותרת "העלייה" עבור חגיגות העצמאות של שנת 1968. הציורים עוסקים בישראל, ציונות, ויהדות. מופיעים בהם סמלים כמו מגן דוד והכותל ואישים כמו דוד בן-גוריון ומשה שרת. כיום הציורים מופיעים במוזיאון דאלי שבעיר פיגורוס.
בשנת 1982 יצר את פסל "המנורה". בהמשך הוצב הפסל בנמל תעופה בן-גוריון.
מספר יצירות של דאלי מוצגות באוסף מוזיאון ראלי ביישוב קיסריה.
ראו גם

| --- | --- |
: ספר: סלוואדור דאלי
אוסף של ערכים בנושא הזמינים להורדה כקובץ אחד.
דאלי - מכתש פגיעה הקרוי על שמו
לקריאה נוספת

סלוואדור דאלי - כתבים נבחרים, תרגם, ערך והוסיף מבואות והערות: חיים פינקלשטיין, מוסד ביאליק, 2017.
קונרוי מדוקס, סלוואדור דלי: 1989-1904 - הגאון האקסצנטרי, הוצאת ספרי טאשן.
הערות שוליים

↑  Court orders Salvador Dalí's body be exhumed for paternity test, בעיתון הגארדיאן, 26 ביוני 2017
↑  Salvador Dali: DNA test proves woman is not his daughter,‏ באתר BBC,‏ 6 בספטמבר 2017
↑  צילום של היצירה
↑   רועי רוזן, כתבי סלוואדור דאלי: היופי האכיל של אמן שהוא גם סופר מענג ומפתיע, באתר הארץ, 29 בדצמבר 2017
| --- | --- |
בקרת זהויות :  NLI: 987007259994205171  PLWABN: 9810599492305606  AAG: 6347  AGSA: 9114  BIBSYS: 10084042  BNC: 000037931  BNE: XX895429  BnF: cb11898472f (data)  CANTIC: a10430829  CiNii: DA00680754  GND: 118523481  ICCU: CFIV055475  ISNI: 0000 0001 2136 3183  KulturNav: a6d880ad-a6d4-4ff1-82a0-1b1ec8ca283f  LCCN: n79021554  LNB: 000025075  MusicBrainz: efe67e58-8f70-4c1b-9db5-0bcec92c2cef  NDL: 00437145  NGV: 3360  NKC: jn19990210169  NLA: 36580705  NLG: 63176  NLK: KAC199606219  NLR:   NSK: 000012647  NTA: 068463839  RERO: 02-A003152183  RKD: 19752  SELIBR: 183291  SNAC: w6kt7fk1  SUDOC: 026809567  TePapa: 564  Trove: 1478419  ULAN: 500009365  VcBA: 495/45575  VIAF: 64004109   WorldCat (עם VIAF): 64004109 
תצלום של סלוואדור דאלי משנת 1939 מאת קארל ואן וכטן
פסל של דאלי במרבייה בספרד
The Rainbow (1972), מרכז מ.ת. אברהם לאמנות חזותית
הכניסה למוזיאון סלוואדור דאלי בעיר מולדתו, פיגרס
קב
התמדתו של זיכרון, אחד מציוריו של דאלי
פסל של גאלה דאלי (אנ') במרבייה בספרד
חיים ממן

| --- | --- |

 לידה:  22 באפריל 1945 (בן 79) מרוקו
 מדינה:  ישראל 
 השכלה:  עיתונאות 
 
חיים ממן (נולד ב-22 באפריל 1945) הוא עיתונאי וסופר ישראלי.
ביוגרפיה

חיים ממן, עיתונאי וסופר ישר נולד ב-22 באפריל 1945 במרוקו למשפחה ציונית. בשנת 1955, בהיותו כבן 10, עלתה משפחתו לישראל והתיישבה במושב מטע. בהמשך עברה המשפחה לירושלים.
ממן למד בבית הספר אליאנס ובגימנסיה "דעת". את לימודיו הגבוהים עשה באוניברסיטה העברית בתחומי חברה והרוח, ובמקביל למד עיתונאות ותקשורת בבית ספר בתל אביב. לאחר שירותו הצבאי, החל ממן לעבוד במשרד החינוך, שם שימש בתפקידים כלכליים, כולל ניהול תקציבי מרחב ירושלים ופיקוח מינהלי במוסדות החינוך.
בשנת 1976 מונה כדובר ההסתדרות במרחב ירושלים. בשנת 1989 נבחר לסגן ולממלא מקום יו"ר ההסתדרות במרחב ירושלים וליו"ר האגף לחינוך ולתרבות.
ממן כתב מעל ל-1,300 מאמרים וכתבות בנושאים חברתיים, כלכליים ומדיניים, שפורסמו בין היתר בעיתון דבר. בנוסף, תרם מאמר לספר "העולם היהודי" ("The Jewish World"), שהופץ באנגלית ובעברית ב-103 מדינות.
ממן חיבר וערך 11 ספרים וחוברות: "מקוצ'ין לארץ ישראל", "נשים בעידן הטכנולוגי", לשכת המסחר ירושלים, "עלמה" בנושא מעמד הנשים ועוד.
הוא שימש חבר דירקטוריון בחברה הממשלתית למדליות, בתיאטרון ירושלים ובמרכז הפועל. בנוסף ערך מעל 350 מגזינים, כולל המגזין השבועי הארצי אנשים.
משנת 2005 ממן הוא הבעלים ועורך המגזין ירושלים שלנו, שעוסק בנושאים מגוונים ובירושלים בפרט.
ממן משמש משנת 2010 כיו"ר מועצת האיגוד הישראלי לעיתונות תקופתית המאחד כ־300 עיתונאים ועורכים בישראל.
הוא חבר בארגונים ציבוריים, בהם: חבר הנהלת ארגון קהילות יהודי צפון אפריקה בירושלים, המועצה הציונית בישראל, איגוד הדוברים, לשכת העיתונות הממשלתית ומועצת המרכז העולמי למורשת יהודי צפון אפריקה.
ממן יצא בשליחויות מחוץ לישראל מטעם גופים ציבוריים שונים, בהם, האיגוד הישראלי לעיתונות תקופתית, עיריית ירושלים וההסתדרות הכללית.
חיים אישיים

ממן אב לשלושה ילדים. הוא התאלמן מאשתו כשהייתה בת 33 וגידל לבדו את שני ילדיהם. לימים נישא בשנית ונולדה לו בתו עדן, מפיקה ברשת ב' ושדרנית ברשת ג'.
הערות שוליים

1 2  חיים ממן חוזר למשרד החינוך, דבר, 1 בפברואר 1978
↑  הספר מקוצין לארץ ישראל / ממן חיים-עורך (1984), באתר www.bookholder.co.il
↑  ביקור היסטורי!, באתר לשכת המסחר ירושלים, ‏26 באפריל 2017
↑  ירושלים שלנו ארועים, כתבות וראיונות, באתר הספריה הלאומית
↑  מייסדים וסניפים, באתר הפדרציה העולמית של יהדות מרוקו (ע"ר)
| --- | --- |
בקרת זהויות :  NLI: 987007305766605171  LCCN: n87872205  VIAF: 97355682   WorldCat (עם VIAF): 97355682
מאי סייג

| --- | --- |

 לידה:  6 במאי 2000 (בת 24) ראשון לציון, ישראל
 מקצוע:  סטנדאפיסטית
מאי סייג (נולדה ב-6 במאי 2000) היא סטנדאפיסטית, אושיית רשת ומגישת טלוויזיה ישראלית. הייתה הראשונה לשרת באופן רשמי כסטנדאפיסטית בצה"ל.
ביוגרפיה

סייג נולדה וגדלה בראשון לציון, בת שנייה לאם חד-הורית במשפחה ממוצא עירקי.
בין השנים 2014–2018 הגישה פינות טור דעה בתוכנית "23 דקות" בכאן חינוכית, במה שהיווה את הופעתה הראשונה בטלוויזיה. בשנת 2016 הגישה פינות סטנדאפ שבועיות בתוכנית "המהדורה" בערוץ הראשון. מאז החלה לעשות סטנדאפ גם על במות, כאשר ערכה הופעות חימום לאמנים מוכרים, כגון חן מזרחי, דניאל אסייג ועוד.
בשנת 2018 התגייסה סייג לשירות צבאי בתור מדריכת אב"כ. עם זאת, במהלך השירות קיבלה מינוי בתור סטנדאפיסטית, הפכה לסטנדאפיסטית צבאית, והחלה להופיע בפני חיילים במסגרת שירותה הצבאי. במהלך השירות, החלה סייג לנהל את עמוד הפייסבוק "חיילים מצייצים". כמו כן, סייג היא מהמנהלים של העמוד "סטטוסים מצייצים". כסטנדאפיסטית, סייג היא חלק מהקאסט של מועדון הקומדי בר, וכן מופיעה במועדוני סטנדאפ נוספים, ומופיעה יחד עם אמני סטנדאפ ידועים.
בשנת 2021 החלה סייג לעבוד במחלקת הדיגיטל של כאן 11. במסגרת עבודתה, בין היתר, מגישה פינות מז'אנר "מאחורי הקלעים" של תוכניות התאגיד, כגון היהודים באים, המרדף, שישה אפסים, המפקדת, מצעד ה-75 בגימל ועוד. בשנת 2022 הפיקה וכתבה קמפיין רשת בשם "אתגר האינסולין" להעלאת המודעות לסוכרת נעורים.
סייג ביצעה מספר הופעות אורח בתוכניות טלוויזיה, כגון לבד בבית, קופה ראשית, גב האומה ועוד.
ביולי 2024 השתתפה בתוכנית המרדף.
חיים אישיים

סייג מתגוררת בראשון לציון. סטודנטית לקולנוע באוניברסיטת תל אביב. בגיל 21 יצאה מהארון בפני משפחתה כביסקסואלית.
הערות שוליים

↑  יהודית לזרוביץ', ‏הסטנדאפיסטית שחורשת את צה"ל: בשמחה ננצח, באתר "סרוגים", 20 במרץ 2024
1 2  שחר בן ימיני, מדריכת האב"כ הפכה לסטנדאפיסטית הראשונה בצה"ל, באתר ישראל היום, 1 בפברואר 2021
1 2  הסטנדאפיסטית הראשונה בצבא: "עשיתי סטנדאפ לתיאטרון צה"ל, והעיפו אותי מהמדרגות", באתר חדשות 13, 16 בפברואר 2021
1 2  ארז ביאלר, מאי סייג: "יצאתי מהארון בפני המשפחה, אבל לא בפומבי", באתר mako גאווה, ‏14 במרץ 2025
↑   23 דקות 12.07.2018 - תכנית מלאה, סרטון בערוץ "כאן חינוכית", באתר יוטיוב (אורך: 23:20)
↑   "הומור מקל על כאב": החיילת שעושה סטנדאפ | דוקותיים, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 07:17)
↑  103fm: היחידה - פרק 03, באתר 103FM - האזנה לרדיו און ליין
↑  מאי סייג, באתר www.comedybar.net
↑   המרדף עונה 8 | פרק 8, סרטון בערוץ "כאן 11 - תאגיד השידור הישראלי", באתר יוטיוב (אורך: 53:06)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאי סייג".
יוסף אלמוגי

יוסף-אהרן אלמוגי (5 במאי 1910 – 2 בנובמבר 1991) היה ראש עיריית חיפה, חבר הכנסת, שר בממשלות ישראל ויו"ר הסוכנות היהודית.
ביוגרפיה > לידה, עלייה ותחילת פעילות ציונית ופוליטית

נולד כיוסף-אהרן קרלנבויים בעיירה הרוביישוב שבפולין למשפחה של חסידי בעלזא. בשנת 1929, לאחר תום לימודיו התיכוניים עלה לארץ ישראל והצטרף לגרעין בשם "הכובש" שעסק בכיבוש העבודה בפתח תקווה ובכפר סבא (בשנת 1932 עלה הגרעין להתיישבות בקיבוץ רמת הכובש).
בשנת 1937 עבר אלמוגי לחיפה ומונה על ידי אבא חושי לראש פלוגות הפועל. אלמוגי המשיך לעבוד כפועל בניין מקצועי לצד תפקידו כמפקד פלוגות הפועל בחיפה. רק בסמוך לגיוסו לצבא הבריטי ב-1940, עקר עם משפחתו לבית שבנה במו ידיו בכפר סבא.
ביוגרפיה > ההתנדבות לצבא הבריטי ופרשת השבי של מתנדבי היישוב

ב-30 ביולי 1940 התנדב אלמוגי, שהיה חבר ארגון ההגנה, לצבא הבריטי והיה ממתנדבי היישוב בחיל החפרים ושירת במצרים, לוב ויוון. למרות רצונו להתנדב לצבא הבריטי, נדרש אלמוגי לאישורם של אבא חושי מזכיר מועצת הפועלים ויעקב דורי, מפקד ה"הגנה" בעיר חיפה שטענו כי תפקידו בפלוגות הפועל חשוב מידי מכדי שישתחרר ממנו כעת. ההכרעה הועברה למשה שרת שפסק לזכותו ואישר את גיוסו.
בראשית שרותו הצבאי נשלח, עם פעילים אחרים בפלוגות הפועל, לקורס פיקודי במחנה סרפנד (צריפין) אותו סיים באוקטובר 1940 בדרגת קורפורל (רב-טוראי) כשמאוחר יותר, עם מינויו לתפקיד פיקודי זכה לדרגת סרג'נט (אנ') (מקבילה לסמל). ערב גיוסם נתמנו מטעם המפקדה הארצית של "ההגנה", אלמוגי, יצחק בן אהרון ויוסף בנקובר, ל"מפקדה עלומה" של קבוצת המתנדבים ולרכז את פעילותה. לאחר סיום הקורס הוצב אלמוגי בפלוגת החפרים 606 כסמל מחלקה.
ב-29 באפריל 1941 נפל בשבי גרמניה הנאצית עם עוד כ-1,500 חיילים ארצישראליים נוספים ונכלא במחנה השבויים סטלג 8B בשלזיה עד שנת 1945. כמעט מיד עם ההחלטה על הכניעה גילה אלמוגי מנהיגות וארגן את כל החיילים הארצישראליים שבסביבה לנפילה מסודרת ומכובדת בשבי הגרמנים לאורך כל שנות השבי קיבל על עצמו יוסף אלמוגי יחד עם מש"קים יהודים אחרים את תפקיד הניהול והטיפול בכלל השבויים הארצישראליים מול מפקדת מחנה השבויים ומול נציג השבויים הבריטיים רב-סמל שריף. בין יתר המקרים הזכורים היה ההתעקשות של אלמוגי מול מפקד מחנה השבויים כי אחד השבויים, יצחק אלקינד, שנפטר בבית חולים ממחלת סרטן, ייקבר בטקס צבאי מלא. אלמוגי ארגן את הטקס לפי מנהגי ישראל כולל דגל יהודי שעטף את הארון ותפילות "אל מלא רחמים" ו"קדיש". משמר כבוד גרמני צעד בראש מסע ההלוויה.
אלמוגי היה מיוזמי איסוף הכסף לטובת נטיעת יער "פדויי השבי" בארץ ישראל. יער שניטע על ידי הקק"ל רק בשנת 2014 לאחר פעילות של פורום משפחות פדויי השבי - לוחמי חיל החפרים, והשתחרר משביו בתום צעדת המוות ב-12 באפריל 1945 והועבר כמו עמיתיו למחנה הבראה באנגליה ומשם חזרה ארצה ושחרור מהשרות.
ביוגרפיה > פעילות פוליטית לאחר הקמת המדינה

ב-1948 עיברת את שמו ל"אלמוגי", בין השנים 1951–1958 כיהן כמזכיר מועצת פועלי חיפה, מטעם מפא"י. בתקופה זו עמד מאחורי השביתה הגדולה במפעל הטקסטיל "אתא". בשנת 1961 התמנה לתפקיד מזכ"ל מפא"י, ומשנת 1955 כיהן כחבר כנסת מטעם מפא"י וכן כיהן כשר בלי תיק עד שבסוף אוקטובר 1962 מונה לשר השיכון והפיתוח. הוא המשיך לכהן בתפקיד זה עד מאי 1965, עת התפטר מהממשלה והצטרף לרפ"י. בין 1963 ל-1965 שימש גם כיו"ר מועצת המנהלים של חברת עמידר ובין 1963 ל-1966 גם כיו"ר חברת החשמל.
לאחר פרישתו של דוד בן-גוריון ממפא"י, הצטרף אליו אלמוגי והיה ממקימי מפלגת רפ"י. לאחר איחוד רפ"י עם מפלגת העבודה הישראלית שב אלמוגי אל המפלגה והצטרף לממשלה כשר העבודה.
בשנת 1974 נבחר לתפקיד ראש עיריית חיפה כשסיעתו היא הגדולה ביותר במועצת עיריית חיפה עם 15 מושבים (מנדטים). אלמוגי כיהן בתפקיד זה עד שנת 1975. בינואר 1976 נבחר לתפקיד יו"ר ההסתדרות הציונית והסוכנות היהודית.
נפטר ב-2 בנובמבר 1991 ונקבר בבית הקברות חוף הכרמל.
כתביו

בעובי הקורה (1980) (אוטוביוגרפיה)
מעל הדוכן (1981)
בקולמוס ובבולמוס (1982)
המאבק על בן-גוריון (1988)
בחיפה עירי (1988)
בראש מורם (1989)
ענייני השעה והזמן (1992)
לקריאה נוספת

שרה ומאיר אהרוני, אישים ומעשים בחיפה והסביבה, 1993. (הספר בקטלוג ULI)
הערות שוליים

↑  יוסף-אהרן אלמוגי (קרלנבויים), באתר הכנסת
1 2 3 4  יוסף אלמוגי, בראש מורם, משרד הביטחון, 1989, עמ' 16–19
↑  יוסף אלמוגי, בראש מורם, 1989, עמ' 31
↑  יוסף אלמוגי, בראש מורם, 1989, עמ' 62
↑  יוסף אלמוגי, היער על שם שבויי המלחמה, בראש מורם, משרד הביטחון, 1989, עמ' 143 - 148
↑  יוסף אלמוגי, מסע האימים, בראש מורם, משרד הביטחון, 1989, עמ' 167–184
↑  ערן אלדר, הדרך ל-77': קריסתה של הגמוניית מפלגת הפועלים, עם עובד, 2018, עמ' 187
↑  יוסף אלמוגי באתר חברה קדישא חיפה
| --- | --- |
בקרת זהויות :  NLI: 987007257492005171  BnF: cb135259743 (data)  CiNii: DA1110380X  GND: 119259664  ISNI: 0000 0001 1861 958X  LCCN: n82051063  SNAC: w65v117x  VIAF: 5737264   WorldCat (עם VIAF): 5737264 
סמל יוסף אלמוגי (במרכז) עם חפרים ארצישראליים שבויים
יוסף אלמוגי, 2 בנובמבר 1955
קברם של יוסף ושפרה אלמוגי בבית העלמין היהודי חוף הכרמל
צמיד אליפות העולם בפוקר

צמיד אליפות העולם בפוקר מ-2007
צמיד אליפות העולם בפוקר הוא צמיד אשר מוענק לשחקן הפוקר, אשר ניצח בטורניר בסדרת אליפות העולם בפוקר בנוסף לפרס כספי. נכון ליולי 2024, 1,811 שחקנים זכו ב-2,465 צמידים. ב-28 במאי 2024 עד 21 ביולי 2024 התקיים הסבב ה-55, ובמסגרתו שוחקו 99 טורנירים בלאס וגאס שבארצות הברית, 30 טורנירים ב-WSOP.com אשר ניתן לשחק בהם מנבדה, ניו ג'רזי ומישיגן, ו-7 טורנירים ב-WSOP.com אשר ניתן לשחק בהם מפנסילבניה. ב-6 בדצמבר 2024 עד 19 בדצמבר 2024 ייתקיימו טורנירים נוספים באיי בהאמה. טורנירים נוספים אשר יתקיימו באתר GGPoker וברוזבדוב שבצ'כיה, יפורסמו בהמשך.
היסטוריה

החל מ-1976 מוענק למנצחים באחד מטורנירי סדרת אליפות העולם בפוקר צמיד המציין את הזכייה. זוכי הטורנירים הראשונים, מ-1970 עד 1975, קיבלו צמידים אף הם לאחר שהמסורת החלה. ב-1977 ג'קי מקדניאלס הייתה האישה הראשונה שזכתה בצמיד, בטורניר לנשים בלבד. ב-1980 ו-1981 הוענקו צמידים לשחקן המצטיין בסבב, אך צמידים אלו אינם נכללים בספירת הצמידים אשר יש לכל שחקן. ב-1996 ברברה אנרייט הייתה האישה הראשונה שזכתה בצמיד באירוע פתוח שאיננו לנשים או מוזמנים בלבד.
בתחילה כל הצמידים חולקו בלאס וגאס שבארצות הברית, אך ב-2007 תומאס ביהל היה לשחקן הראשון אשר זכה בצמיד מחוץ לארצות הברית, כאשר ניצח בטורניר במסגרת סבב אליפות העולם בפוקר באירופה. ב-2013 ו-2014 חולקו צמידים באוסטרליה כחלק מסבב אליפות העולם בפוקר באסיה והאוקיינוס השקט. ב-2020, בעקבות מגפת הקורונה, חולקו לראשונה צמידים בטורנירי אינטרנט.
שחקנים

מספר השחקנים אשר זכו ב-5 צמידים או יותר, נכון ל-20 ביולי 2024.
| כמות צמידים | מספר שחקנים |
| --- | --- |
17: 1
11: 1
10: 3
9: 1
7: 5
6: 12
5: 18
שחקנים > מובילי הזכיות בצמידים

השחקנים אשר זכו ב-7 צמידים או יותר, נכון ל-20 ביולי 2024.
| סה"כ צמידים | שחקן | צמידי האירוע המרכזי |
| --- | --- | --- |
| 17 | ארצות הברית פיל הלמות | 1 |
| 11 | ארצות הברית פיל אייבי | 0 |
| 10 | ארצות הברית דויל ברונסון | 2 |
| 10 | ארצות הברית ג'וני צ'אן | 2 |
| 10 | ארצות הברית אריק סיידל | 0 |
| 9 | ארצות הברית ג'וני מוס | 3 |
| 7 | ארצות הברית בילי בקסטר | 0 |
| 7 | ארצות הברית מן ווין | 0 |
| 7 | ארצות הברית ג'ון הניגן | 0 |
| 7 | ארצות הברית סקוט סיבר | 0 |
| 7 | קנדה דניאל נגראנו | 0 |
↑  בנוסף זכה פעם אחת באירוע המרכזי באירופה ב-2012
שיאים

ג'רמי אוסמוס זכה ב-5 צמידים במהלך שנות ה-20 של המאה ה-21, יותר מכול שחקן אחר בעשור הנוכחי.
הערות שוליים

↑  מידע על שחקנים, באתר אליפות העולם בפוקר
↑  Annual World Series of Poker Schedule, באתר אליפות העולם בפוקר (באנגלית)
↑  WSOP Paradise Returns With a $50 Million Guaranteed Super Main Event, באתר אליפות העולם בפוקר, ‏17 ביולי 2024 (באנגלית)
↑  החיים של מהמר ג'נטלמני, "אוקלהומה ג'וני" הייל, עמודים 127–132 (באנגלית)
פיל הלמות אשר זכה ב-17 צמידים
צ'ריש אנדרוז

| --- | --- |
אין תמונה חופשית
 לידה:  הייגרסטאון
 מידע כללי
 מדינה:  ארצות הברית 
 ספורט
 ענף ספורט:  פוקר 
 הישגים
 שיאים אישיים:  צמיד אליפות העולם בפוקר  4 טבעות סבב אליפות העולם בפוקר  שחקנית השנה של GPI‏ (2022, 2024)
 
צ'ריש אנדרוז (באנגלית: Cherish Andrews) היא שחקנית פוקר אמריקאית אשר זכתה בצמיד אליפות העולם בפוקר, ופעמיים בתואר שחקנית השנה של GPI.
ביוגרפיה

אנדרוז גדלה בהייגרסטאון, מרילנד. היא החלה לשחק בטורנירי פוקר ב-2008, וב-2011 נכנסה לכסף לראשונה בטורניר במסגרת אליפות העולם בפוקר. באותה השנה סיימה במקום ה-521 באירוע המרכזי.
ב-2022 זכתה בצמיד אליפות העולם בפוקר הראשון שלה, כשניצחה את הטורניר האליפות של אליפות העולם בפוקר באינטרנט למדינת פנסילבניה וזכתה בפרס של 32 אלף דולר. חודשיים לאחר מכן זכתה בטורניר הלייב הראשון שלה, כשניצחה בטורניר 1,100 דולר במסגרת סבב הפוקר העולמי, וזכתה בפרס של 132 אלף דולר. באותה השנה זכתה בתואר שחקנית השנה של GPI.
אנדרוז הייתה קרובה לזכייה בצמיד אליפות העולם השני שלה לאחר שסיימה במקום השני בטורניר PKO באינטרנט. שלושה ימים לאחר סיום הטורניר פורסם שהמנצח באותו הטורניר, קווין רוסקיטי, הושעה מאתר הפוקר בעקבות חשד לשימוש בכלי עזר.
ב-2024 אנדרוז זכתה בתואר שחקנית השנה של GPI בפעם השנייה.
נכון למרץ 2025, אנדרוז זכתה בסך של כ-2.9 מיליון דולר מטורנירי פוקר, כשמתוכם כ-1.1 מיליון דולר בסבב אליפות העולם.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2022 | $1,000 No-Limit Hold'em Championship (PA) (Online) | $31,986 |
הערות שוליים

↑  Jon Sofen,‏ Cherish Andrews Wins GPI Female POY, Stephen Song Both Overall & Mid-Major POY, באתר PokerNews,‏ 4 בינואר 2023 (באנגלית)
↑  Connor Richards,‏ WSOP Suspends Michigan Online POY Following Bracelet Win as Pros Allege RTA, באתר PokerNews,‏ 22 באוקטובר 2024 (באנגלית)
↑  Jon Sofen,‏ Cherish Andrews, David Coleman Earn 2024 GPI Player of the Year Honors, באתר PokerNews,‏ 6 בינואר 2025 (באנגלית)
Carmen: A Hip Hopera

| --- | --- |

 מבוסס על:  כרמן 
 בימוי:  רוברט טאונסנד 
 שחקנים ראשיים:  מקאי פייפר באו וואו דה בראט ג'רמיין דופרי רייגן גומז-פרסטון וייקליף ז'אן מוס דף רא דיגה ביונסה ג'וי בריאנט 
 מוזיקה:  Kip Collins 
 מדינה:  ארצות הברית 
 חברה מפיצה:  אולפני MTV אנטרטיינמנט, נטפליקס 
 שיטת הפצה:  וידאו על פי דרישה 
 הקרנת בכורה:  2001 
 משך הקרנה:  88 דק' 
 שפת הסרט:  אנגלית 
 סוגה:  סרט מוזיקלי, סרט דרמה, סרט המבוסס על יצירה ספרותית, סרט רומנטי 
 דף הסרט ב־IMDb
 
Carmen: A Hip Hopera הוא סרט דרמה רומנטית מוזיקלי אמריקאי משנת 2001 שהופק על ידי MTV ובוים על ידי רוברט טאונסנד. בסרט מככבים ביונסה נואלס בתפקיד הבכורה שלה, מקאי פייפר, מוס דף, ראה דיגה, וייקליף ז'אן, דה-בראט, ג'וי בראנט, רייגן גומז-פרסטון ג'רמיין דופרי ובאו ואו. עלילת הסרט מבוססת על האופרה כרמן משנת 1875 מאת ז'ורז' ביזה, לודוביק הלוי והנרי מיילהאק. העלילה מתרחשת בפילדלפיה ובלוס אנג'לס בתקופה המודרנית וכולל שיריהיפ-הופ / אר-אנד-בי מקוריים ברובם במקום האופרה של ביזה.
הסרט הוא העיבוד האפרו-אמריקאי הגדול השני לאופרה, הראשון הוא המחזמר "כרמן ג'ונס" שהוצג בברודוויי בשנת 1943 והעיבוד הקולנועי שלו היה מועמד לפרס האוסקר לסרט הטוב ביותר בשנת 1954.
ביקורת

הסרט קיבל ביקורות מעורבות בעיקר. אתר AllMovie דירג את סרט הטלוויזיה בשניים וחצי מתוך חמישה כוכבים.
שחקנים ודמויות

מקאי פייפר - דרק היל
ביונסה נואלס - כרמן בראון
מוס דף - פרנק מילר
רה דיגה - ראשידה
וייקליף ז'אן - מגיד עתידות
באו ואו - ג'אליל
דה בראט - ראפר
ג'רמיין דופרי - פוקטס
רייגן גומז-פרסטון - כאלה (מיכאלה)
ג'וי בריאנט - ניקי
ברנדון ג'. מוחמד - שומר בכלא
קייסי לי - בלייז
הערות שוליים

↑  Oxman, Steven (2 במאי 2001). "Review: Carmen: A Hip Hopera". Variety. {{cite web}}:  (עזרה)
↑  Perriam & Davies, p. 212
| --- | --- |
בקרת זהויות :  LCCN: no2004094199   WorldCat (עם LCCN): no2004-094199
אלכס פוקסן

| --- | --- |

פוקסן ב-2019
 לידה:  1 בפברואר 1991 (בן 34) קולד ספרינג הרבור, ארצות הברית 
 מידע כללי
 שם לידה:  William Alexander Foxen 
 מדינה:  ארצות הברית 
 השכלה:  בוסטון קולג' 
 בן או בת זוג:  קריסטן פוקסן (4 באפריל 2022–?) 
 ספורט
 ענף ספורט:  פוקר 
 הישגים
 שיאים אישיים:  3 צמידי אליפות העולם בפוקר  2 זכיות בסבב הפוקר העולמי  זכייה בגביע סבב טריטון  2 טבעות סבב אליפות העולם בפוקר  שחקן השנה של GPI‏ (2018, 2019)
 
ויליאם אלכס פוקסן (באנגלית: William Alex Foxen; נולד ב-1 בפברואר 1991) הוא שחקן פוקר אמריקאי אשר זכה בשלושה צמידי אליפות העולם בפוקר פעמיים בסבב הפוקר העולמי ובגביע סבב טריטון.
ביוגרפיה

פוקסן שיחק פוטבול בבוסטון קולג' בתפקיד Tight-End. בזמן לימודיו ב-2012 זכה בטבעת סבב אליפות העולם בפוקר כשניצח בטורניר טקסס הולדם ל-6 שחקנים, וזכה בכ-22 אלף דולר.
בדצמבר 2017 סיים במקום השני בטורניר המרכזי בסבב הפוקר העולמי שהתקיים בבלאג'יו שבלאס וגאס וזכה ב-1.1 מיליון דולר. חודשיים לאחר מכן בפברואר 2018, ניצח בטורניר המרכזי של סבב הפוקר העולמי שהתקיים ב-Commerce שבלוס אנג'לס וזכה בכ-400 אלף דולר. בדצמבר 2019 זכה בסבב הפוקר העולמי בפעם השנייה, כאשר הפעם הצליח לנצח את הטורניר בו סיים במקום השני שנתיים קודם לכן, וזכה ב-1.7 מיליון דולר.
פוקסן היה שחקן השנה של GPI ב-2018, והראשון שהגן על התואר כשזכה שוב ב-2019.
ביוני 2022 עשה את זכייתו הגדולה ביותר, כאשר ניצח בטורניר High Roller במסגרת אליפות העולם בפוקר וזכה בצמיד אליפות העולם בפוקר הראשון שלו, ובפרס של כ-4.5 מיליון דולר.
באוקטובר 2024 פוקסן זכה בצמיד השני שלו, כשניצח את טורניר האומהה Mystery Bounty שהתקיים כחלק מסדרת הטורנירים באינטרנט, וזכה ב-39.3 אלף דולר. בנובמבר זכה בגביע סבב טריטון הראשון שלו, כשניצח את טורניר ה-50 אלף דולר וזכה בפרס של כ-1.5 מיליון דולר.
נכון לדצמבר 2024, פוקסן זכה בסך של כ-42.8 מיליון דולר מטורנירי פוקר, כשמתוכם כ-7.3 מיליון דולר בסבב אליפות העולם.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2019 | $250,000 Super High Roller No-Limit Hold'em | $4,563,700 |
| 2024 | $500 Pot-Limit Omaha Mystery Bounty 6-Max (Online) | $39,271 |
| 2024 | $100,000 Triton Main Even (Paradise) | $3,850,000 |
חיים אישיים

פוקסן נשוי לשחקנית הפוקר קריסטן פוקסן. ב-2021 התנגדו לדרישת אליפות העולם בפוקר שהמשתתפים יהיו מחוסנים כנגד נגיף הקורונה.
באפריל 2022 היה לראשון שהאשים את עלי אימסירוביץ' ברמאות, דבר שהוביל שחקנים נוספים לצאת כנגד אימסירוביץ' ובהמשך למארגני תחרויות למנוע מאימסירוביץ' להשתתף בטורנירים.
הערות שוליים

↑  Outfoxed! Alex Foxen Wins First Gold Ring, אליפות העולם בפוקר, ‏16 במאי 2012 (באנגלית)
1 2  Outfoxed Them All: Alex Foxen Wins Record-Breaking WPT Five Diamond, סבב הפוקר העולמי, ‏22 בדצמבר 2019 (באנגלית)
↑  Outfoxed Them All: Alex Alex Foxen Victorious in LAPC Rockstar Energy High Roller from Commerce Casino, סבב הפוקר העולמי, ‏1 במרץ 2018 (באנגלית)
↑  Martin Harris,‏ Global Poker Index: Alex Foxen Wins 2018 GPI Player of the Year, באתר PokerNews,‏ 3 בינואר 2019 (באנגלית)
↑  Martin Harris,‏ Global Poker Index: Alex Foxen Repeats, Wins 2019 GPI Player of the Year, באתר PokerNews,‏ 2 בינואר 2020 (באנגלית)
↑  Chad Holloway,‏ Alex Foxen Goes Wire-to-Wire in $250K Super High Roller on Way to Maiden Bracelet ($4,563,700), באתר PokerNews,‏ 25 ביוני 2022 (באנגלית)
↑  Jon Sofen,‏ Two World Series of Poker Bracelets in Three Days for the Foxens, באתר PokerNews,‏ 27 באוקטובר 2024 (באנגלית)
↑  'Can't miss any more of these' – Foxen frenzy continues at Triton, באתר Poker.org, ‏95 בנובמבר 2024 (באנגלית)
↑   ציוץ של Alex Foxen ברשת החברתית אקס (טוויטר), 27 באוגוסט 2021
↑  Jon Sofen,‏ Chance Kornuth Joins Alex Foxen's Push for a Poker Blacklist, באתר PokerNews,‏ 21 באפריל 2022 (באנגלית)
דן סמית' (שחקן פוקר)

| --- | --- |

סמית' ב-2019
 לידה:  23 בפברואר 1989 (בן 36) Manalapan Township, ארצות הברית 
 מידע כללי
 מדינה:  ארצות הברית 
 ספורט
 ענף ספורט:  פוקר 
 הישגים
 שיאים אישיים:  צמיד אליפות העולם בפוקר  זכייה בסבב הפוקר העולמי  2 זכיות בגביע סבב טריטון  שחקן השנה של GPI‏ (2012)
 
דן סמית' (באנגלית: Dan Smith; נולד ב-23 בפברואר 1989) הוא שחקן פוקר אמריקאי אשר זכה בצמיד אליפות העולם בפוקר, באירוע המרכזי בסבב הפוקר העולמי ובשני גביעי סבב טריטון.